Diari Oficial de la Generalitat Valenciana


Sumari del DOGV 6810, del 04-07-2012 (2012/6405)

RESOLUCIÓ de 22 de juny de 2012, de la directora de l'Agència Valenciana de Mobilitat, per la qual s'autoritza prendre servici en l'àmbit funcional d'Orpesa als titulars d'autoritzacions de taxi de l'Àrea de Prestació Conjunta de Castelló i als titulars d'autoritzacions de taxi d'Orpesa prendre servici en l'Àrea de Prestació Conjunta de Castelló en ocasió de la celebració del Festival Costa de Foc, Festival Internacional de Benicàssim (FIB) i el Festival Internacional de Reggae (Rototom).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6810

Data del DOGV
:   04-07-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/6405


Data del document
:   22-06-2012

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * empresa privada

RESOLUCIÓ de 22 de juny de 2012, de la directora de l'Agència Valenciana de Mobilitat, per la qual s'autoritza prendre servici en l'àmbit funcional d'Orpesa als titulars d'autoritzacions de taxi de l'Àrea de Prestació Conjunta de Castelló i als titulars d'autoritzacions de taxi d'Orpesa prendre servici en l'Àrea de Prestació Conjunta de Castelló en ocasió de la celebració del Festival Costa de Foc, Festival Internacional de Benicàssim (FIB) i el Festival Internacional de Reggae (Rototom). [2012/6405]  
L'article 44.3 de la Llei 6/2011 d'1 d'abril, de la Generalitat, de Mobilitat de la Comunitat Valenciana permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servici en altres àrees funcionals. Esta possibilitat es troba desplegada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
La celebració dels festivals Costa de Foc, FIB i Rototom a Benicàssim comportarà un important increment de les necessitats de mobilitat en este municipi i el seu entorn.  
Als efectes de garantir una oferta de servici de taxi adequada a l'important increment de la demanda d'este servici de transport durant els dies de celebració del Festival Costa de Foc, FIB i Rototom, es considera oportú permetre que els taxis de l'Àrea de Prestació Conjunta de Castelló puguen prendre servici a Orpesa i que els titulars d'autoritzacions de taxi del municipi d'Orpesa puguen prendre servici en l'Àrea de Prestació Conjunta de Castelló, com així ho han sol·licitat.  
  
Tenint en compte el que s'ha exposat anteriorment, oïdes les associacions més representatives del sector i fent ús de les atribucions conferides per l'article 23 de l'Acord de 5 d'octubre de 2001, del Consell de la Generalitat Valenciana, pel qual s'aproven els Estatuts de l'Entitat Pública de Transport Metropolità de València, resolc:  
  
Primer. Autorització per a la presa de servici de taxi  
Durant els dies 8 a 22 de juliol i 12 a 26 d'agost de 2012, els titulars d'autoritzacions de taxi residenciades en l'Àrea de Prestació Conjunta de Castelló estaran autoritzats a prendre servici en l'àmbit funcional d'Orpesa i els titulars d'autoritzacions de taxi de l'àmbit funcional d'Orpesa estaran autoritzats a prendre servici en l'Àrea de Prestació Conjunta de Castelló.  
  
Segon. Efectes   
Esta resolució produirà efectes des de l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra esta resolució, que no posa fi a la via administrativa, es pot interposar en el termini d'un mes, comptador des de l'endemà de la publicació, un recurs d'alçada davant de la Conselleria d'Infraestructures, Territori i Medi Ambient, com a òrgan competent per a tramitar-lo, tot això de conformitat amb el que disposen l'article 107 i següents de la llei esmentada i sense perjuí que puguen exercitar-se qualssevol altres recursos que s'estimen oportuns.  
  
  
Burjassot, 22 de juny de 2012.- La directora: Mar Martínez Aparicio.